Jose Maria Belaustegigoitia

José María Belaustegigoitia Landaluze (Bilbo, 1889ko maiatzaren 15a - Mexiko Hiria, 1964ko irailaren 4a), Belauste izenez ezaguna, Bilboko Athletic Klubeko jokalaria izan zen.Auñamendi Entziklopedia Euskaldunberria zen.

 Biografia 
Laudiotik Bilbora joandako familia batean jaioa, zuzenbidea ikasi zuen Salamancako Unibertsitatean.

1909. urtean egin zuen Athletic taldearekin debuta. Guztira, hamabi denboraldi egin zituen taldean, 1910etik 1922. urtera bitarte.www.athletic-club.net Sei errege kopa irabazi zituen, eta Anbereseko Joko Olinpikoetan zilarrezko domina eskuratu zuen.www.sports-reference.com

Espainiako selekzioarekin jokatu zuen, eta, 1920ko Olinpiar Jokoetan, «A mi el pelotón, Sabino, que los arrollo» esan omen zuen, Suediako selekzioari gola sartu aurretik.Jon Rivas: «El inspirador de la "furia española" fue un vasco», El Mundo, 2008-06-15.«La furia española» Hala ere, litekeena da Belaustegigoitiak hori ez esatea, baizik eta «Sabino, aurrera!», euskaraz.«José María Belaustegigoitia Landaluce», miathletic.com webgunean. Izan ere, Espainiako selekzioan ziharduten beste euskal herritar futbolariak adoretzeko, askotan oihukatzen zien «aurrera, aurrera!».Daniel Gómez Amat (2007): La patria del gol: fútbol y política en el Estado español, Alberdania, 2007. Ikus 33. orrialdea.

Politikoki abertzale sutsua izan zen, eta bere anaia Federico EAJren sortzaileetako bat izanik. Jose Maria ere EAJko militante izan zen, oso gaztetatik, eta 1910ean, 21 urte zituela, EAJko gaztediko futbol arduradun zen. 1930ean, jeltzaleen alderdia utzita, Eusko Abertzale Ekintza alderdia sortzen lagundu zuen; luzaro gabe, ordea, bere fede katolikoak bultzatuta, EAJra itzuli zen. Gerra Zibilaren ondoren, Mexikon erbesteratu zen, eta han zenbait talde entrenatu zituen.

 Tituluak 
TituluaKlubaUrteaErrege KopaAthletic Club1910Errege KopaAthletic Club1911Errege KopaAthletic Club1914Errege KopaAthletic Club1915Errege KopaAthletic Club1916Errege KopaAthletic Club1921

 Erreferentziak 

 Kanpo estekak 
  Jokalariaren profila Athletic-en webgunean

Kategoria:Laudioarrak
Kategoria:Arabako gizon futbolariak
Kategoria:Ekintzaleak
Kategoria:Jelkideak
Kategoria:Euskal Herriko frankismoaren erbesteratuak
Kategoria:Birikako minbiziaren ondorioz hildakoak
Kategoria:Arabako abokatuak
Kategoria:Salamancako Unibertsitateko ikasleak
Kategoria:Athleticeko futbolariak 1900eko hamarkadan
Kategoria:Athleticeko futbolariak 1910eko hamarkadan
Kategoria:Athleticeko futbolariak 1920ko hamarkadan
Kategoria:1924ko Udako Olinpiar Jokoetako futbolariak
Kategoria:1920ko Udako Olinpiar Jokoetako futbolariak
Kategoria:Olinpiar Jokoetako dominadunak futbolean
Kategoria:1920ko Udako Olinpiar Jokoetako dominadunak
Kategoria:Futboleko erdilariak
Kategoria:Espainiako gizonezkoen futbol selekzioko jokalariak